เรื่องร้องเรียน (ถนน,ร้องเรียน,การเดินทาง,คลอง,น้ำท่วม) วันที่ 2023-08-23 03:22:25 — แขวงดินแดง เขตดินแดง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033127

ขอให้ทบทวนเกี่ยวกับ กรุงเทพมหานครเวนคืนที่ดินเพื่อสร้างถนนเชื่อมระหว่าง ถนนเพชรเกษม กับ ถนนสุขสวัสดิ์
รายละเอียดของเรื่อง :
คำร้องจากเว็บไซต์ --- ขอร้องเรียนไม่ให้จ.กทม.เวนคืนที่ดินเพื่อสร้างถนนเชื่อมระหว่างถ.เพชรเกษมกับถ.สุขสวัสดิ์ เพราะตามแนวทางที่จะสร้างถนนเป็นชุมชนที่มีประชากรอาศัยอยู่เป็นจำนวนมากจะทำให้ชาวบ้านหลายหลังคาเรือนได้รับความเดือดร้อน และการตัดถนนสายนี้จะต้องทำลายสวนผลไม้ย่านกัลปพฤกษ์และสวนส้มบางมดและต้องทับถมคลองจำนวนมากตั้งแต่ช่วงบางแค บางบอน บางมดจนถึงพระประแดงจะทำให้ไม่มีทางระบายน้ำและทำให้เกิดปัญหาน้ำท่วมขังไม่มีที่ระบายหนักกว่าเดิมและยังเป็นการทำลายวิถีชีวิตชาวบ้านชาวสวนฝั่งธนบุรีที่มีวิถีชีวิตในการเดินทางๆ น้ำต้องถูกไล่ที่เพื่อสร้างถนนซึ่งการสร้างถนนสายนี้เป็นการเอื้อต่อบริษัทอสังหาริมทรัพย์หมู่บ้านจัดสรรไม่ได้เอื้อประโยชน์ให้ชาวบ้านที่ถูกเวนคืนเลยเเม้แต่น้อย ในกรุงเทพมีถนนมากเพียงพอแล้วการตัดถนนเชื่อมระหว่างถ.เพชรเกษมกับถ.สุขสวัสดิ์จะทำลายพื้นที่สีเขียวฝั่งธนบุรีจนไม่เหลือปอดของกรุงเทพอีก จึงขอร้องเรียนไม่ให้จ.กทม.ก่อสร้างถนนเชื่อมระหว่างถ.เพชรเกษมกับถ.สุขสวัสดิ์โดยเด็ดขาด

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata